hotchpotch/miracl-hf-unified huggingface dataset:
ดี ดี ราโมน
ดักลาส เกล็นน์ โคลวิน () (เกิด 18 กันยายน ค.ศ. 1951 - 5 มิถุนายน ค.ศ. 2002) หรือที่รู้จักกันในชื่อ "ดี ดี ราโมน" (Dee Dee Ramone) เป็นนักดนตรี นักร้อง และนักแต่งเพลงขาวเยอรมนี เป็นที่รู้จักจากการเป็นมือกีตาร์เบสและร้องนำในบางครั้งของวงพังก์ร็อก เดอะราโมนส์
แม้ว่าเพลงของราโมนส์ทั้งหมด มักได้รับเครดิตว่าแต่งโดยสมาชิกทั้งหมด แต่ดี ดี คือผู้แต่งเพลงและเรียบเรียงโดยหลัก มีเพลงที่รู้จักกันดีเช่น "53rd & 3rd", "Commando", "Wart Hog", "Rockaway Beach" และ "Poison Heart" เดิมเขาทำหน้าที่ร้องนำคู่ไปกับตำแหน่งมือเบส แต่ด้วยสาเหตุที่เขาไม่สามารถเล่นเบสพร้อมกับร้องคู่กันได้ จึงได้ให้โจอี ราโมน รับตำแหน่งร้องนำแทน (ถึงอย่างไรก็ดี เขาก็ยังคงร้องนำให้กับวงเป็นบางครั้ง) ดี ดี เล่นกีตาร์เบสและแต่งเพลงให้กับวงตั้งแต่ปี ค.ศ. 1974 จนถึง 1989 เขาก็ได้ออกจากวงไป และไปเปลี่ยนแนวไปเล่นเพลงฮิปฮอป ภายใต้ชื่อ "ดี ดี คิง" (Dee Dee King) จนต่อมาเขาก็กลับมาเล่นแนวพังก์อีกครั้งและได้ออกสามอัลบั้มเดี่ยว ซึ่งประกอบด้วยเพลงใหม่ของวง ที่ต่อมาบันทึกโดยเดอะราโมนส์ เขาได้จัดทัวร์คอนเสิร์ตกับเพลงใหม่รวมถึงเพลงเก่าๆ ที่ชอบตามคลับเล็ก ๆ เขายังแต่งเพลงให้กับเดอะราโมนส์จนกระทั่งวงยุบไปในปี ค.ศ. 1996
ดี ดี ได้ต่อสู้กับการติดยาตลอดช่วงชีวิตเขา โดยเฉพาะอย่างยิ่งเฮโรอีน ที่เขาได้เริ่มเสพครั้งแรกตั้งแต่วัยรุ่น และก็ใช้มาโดยตลอด จนเขาได้การบำบัดไปในช่วงต้นทศวรรษที่ 1990 แต่ก็กลับมาติดอีกในเวลาต่อมา ซึ่งนั้นกลายเป็นสาเหตุที่ทำให้เขาเสียชีวิตลงในวันที่ 5 มิถุนายน ค.ศ. 2002
กามีย์ เดมูแล็ง
ลูว์ซี แซ็งปลิส กามีย์ เบอนัว เดมูแล็ง () เป็นบรรณาธิการและนักการเมืองชาวฝรั่งเศส เขามีบทบาทสำคัญในช่วงการปฏิวัติฝรั่งเศส เขาเพื่อนกับมักซีมีเลียง รอแบ็สปีแยร์มาตั้งแต่เด็ก และยังเป็นเพื่อนสนิทและพันธมิตรทางการเมืองของฌอร์ฌ ด็องตง ซึ่งเป็นผู้ทรงอิทธิพลในช่วงการปฏิวัติฝรั่งเศส ต่อมาในสมัยแห่งความน่าสะพรึงกลัวเมื่อคณะกรรมาธิการความปลอดภัยส่วนรวมคิดถอนรากถอนโคนอำนาจของด็องตง เดมูแล็งก็ถูกจับกุมและประหารชีวิตด้วยกิโยตีนพร้อมกับด็องตง
กามีย์ เดมูแล็งเกิดในปีการ์ดี เป็นบุตรของพลโท ฌ็อง เบอนัว นีกอลา เดมูแล็ง เมื่ออายุได้ 14 ปีเขาได้รับทุนการศึกษาเพื่อเข้าเรียนที่กอแลฌลูย-เลอ-กร็อง () ในกรุงปารีส เขาได้รู้จักกับมักซีมีเลียง รอแบ็สปีแยร์ และทั้งสองคนต่างได้เป็นนักเรียนดีเด่นของที่นั่น เดมูแล็งมีความเชี่ยวชาญเรื่องวรรณกรรมคลาสสิกและการเมือง เขาได้รับแต่งตั้งให้เป็นเลขานุการของฌอร์ฌ ด็องตง รัฐมนตรียุติธรรมในช่วงการปฏิวัติฝรั่งเศส และต่อมาได้รับคัดเลือกให้เข้าเป็นสมาชิกสภากงว็องซียงแห่งชาติ เขาเป็นผู้ร่วมลงมติสนับสนุนการสถาปนาสาธารณรัฐและสนับสนุนการประหารพระเจ้าหลุยส์ที่ 16
ทอมมี ราโมน
โทมัส เออเดลยี (; ชื่อเกิด Tamás Erdélyi) (เกิด 29 มกราคม ค.ศ. 1951 - 11 กรกฎาคม ค.ศ. 2014) หรือที่รู้จักกันในชื่อ "ทอมมี ราโมน" (Tommy Ramone) เป็นโปรดิวเซอร์ นักดนตรี และนักแต่งเพลงชาวฮังการี-อเมริกัน เป็นที่รู้จักจากการเป็นมือกลองวงพังก์ร็อก เดอะราโมนส์ ในสี่ปีแรกซึ่งเขายังถือเป็นผู้ร่วมก่อตั้งวงนี้และได้อยู่จนกระทั่งวงถูกยุบไป ก่อนที่เขาจะเสียชีวิตลงเมื่อวันที่ 11 กรกฎาคม ค.ศ. 2014 จากมะเร็งท่อน้ำดี ทำให้เขาถือเป็นสมาชิกวงรุ่นบุกเบิกคนสุดท้าย ที่ได้เสียชีวิตลงกันทั้งหมด
มายา มหาชน 2016
มายา มหาชน 2016 (Maya Award 2016) เป็นงานประกาศผลรางวัลบันเทิงที่จัดโดยนิตยสารมายาแชนแนล ซึ่งในปีนี้ได้จัดขึ้นเป็นครั้งที่ 2 โดยจัดขึ้นในวันที่ 30 สิงหาคม 2559 ณ ศูนย์วัฒนธรรมแห่งประเทศไทย งานนี้จัดขึ้นเพื่อมอบรางวัลให้แก่บุคคลในวงการบันเทิง ไม่ว่าจะเป็นวงการเพลง โทรทัศน์ และละครโทรทัศน์ โดยจะคัดสรรผู้สมควรได้รับการเสนอชื่อเข้าชิงจากผลงานในช่วง 1 ขวบปีที่ผ่านมา สำหรับในปีนี้ได้กำหนดระยะเวลาคัดเลือกผลงานคือ ช่วงครึ่งปีหลังของปี พ.ศ. 2558 ถึงครึ่งปีแรกของปี พ.ศ. 2559 ส่วนวิธีหาผู้สมควรได้รับรางวัลนั้นจะให้ประชาชนเป็นผู้ตัดสิน เพื่อให้เหมาะสมกับชื่อรางวัล "มหาชน" โดยเก็บคะแนนจากผลโหวตทั้ง 2 ช่องทาง คือ โหวตผ่านทางโทรศัพท์มือถือและโหวตผ่านทางนิตยสารมายาแชนแนล บุคคลใดได้รับการโหวตมากที่สุดก็จะได้รางวัลไปครอง สำหรับรางวัล มายา มหาชน 2016 ประกอบไปด้วย 21 รางวัล ดังต่อไปนี้ (ผู้ชนะจะพิมพ์ด้วยตัวหนา)
พระมหาวิศิต ธีรวํโส
ผู้ช่วยศาสตราจารย์ ดร.พระมหาวิศิต ธีรวํโส เป็นเจ้าคณะอำเภออำเภอพนมดงรัก ผู้อำนวยการวิทยาลัยสงฆ์สุรินทร์ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
พระมหาวิศิต ธีรวํโส มีนามเดิมว่า วิศิต(วิศิษฐ์) กลีบม่วง จังหวัดสุรินทร์
โรดรีกู แวร์จีลีอู
โรดรีกู แวร์จีลีอู (; 13 เมษายน ค.ศ. 1983 – ) หรือที่รู้จักกันดีในชื่อ กาเรกา เป็นสไตรเกอร์ฟุตบอลชาวบราซิล ซึ่งปัจจุบันทำหน้าที่ร่วมสังกัดสโมสรฟุตบอลราชนาวี
โดยก่อนหน้านี้ กาเรกาเคยทำหน้าที่ร่วมสังกัดเซเรซโซ โอซะกะ ในการแข่งขันเจลีก ดิวิชัน 2 ในภายหลัง กาเรกาได้เซ็นสัญญาร่วมสังกัดอัลกาดเซียในคูเวตพรีเมียร์ลีก แต่ก็ล้มเลิกข้อตกลงไปไม่นานหลังจากนั้น ครั้นในเดือนธันวาคม ค.ศ. 2015 ได้มีการประกาศว่ากาเรกาจะเข้าร่วมสังกัดสโมสรฟุตบอลชลบุรีสำหรับฤดูกาล 2016
สเตฟัน เลอเวน
เชลล์ สเตฟัน เลอเวน () เกิดเมื่อวันที่ 21 กรกฎาคม พ.ศ. 2500 เป็นนายกรัฐมนตรีสวีเดนคนปัจจุบัน และเป็นผู้นำพรรภสังคมประชาธิปไตยสวีเดนตั้งแต่ปี 2002
เขาเกิดในอัสพูเดิล สต็อกโฮล์ม ซึ่งเขาเติบโตในสถานเลี้ยงคนกำพร้าตั้งแต่อายุ 10 เดือน และถูกนำไปเลี้ยงดูโดย นายโซนตา เลอเวน ซึ่งเป็นช่างไม้นเมืองสต็อกโฮล์ม และแม่บุญธรรมคือ นางอิริส เลอเวน มีอาชีพดูแลสุขภาพในโรงพยาบาล
สำนักงานนักสืบแบบโฮลิสติกของเดิร์ค เจนท์ลีย์
สำนักงานนักสืบแบบโฮลิสติกของเดิร์ค เจนท์ลีย์ เป็นภาพยนตร์ชุดทางโทรทัศน์แนวบันเทิงคดีวิทยาศาสตร์สืบสวนสอบสวน ออกฉายทางสถานีโทรทัศน์ BBC America ดำเนินเรื่องหลังเหตุการณ์ในหนังสือนิยาย "Dirk Gently's Holistic Detective Agency" ของ Douglas Adams สร้างสรรค์โดย Max Landis นำแสดงโดย Samual Barnett ในบทนักสืบเดิร์ค เจนท์ลีย์ และ Elijah Wood ในบทผู้ช่วยแบบไม่เต็มใจ Todd
ภาพยนตร์ชุดเรื่องนี้เป็นการร่วมมือสร้างระว่าง BBC America และ Netflix
แบทเทิลฟิลด์ 4
แบทเทิลฟิลด์ 4 (อังกฤษ: Battlefield 4) เป็นวิดีโอเกมยิงมุมมองบุคคลที่หนึ่งที่พัฒนาด้วย EA DICE และผลิดโดย อิเล็กทรอนิก อาตส์ ปล่อยตัววันที่ 29 ตุลาคม 2556
โดยเกมนี้เล่นได้สำหรับไมโครซอฟท์ วินโดวส์, เพลย์สเตชัน 3,เพลย์สเตชัน 4 เอกซ์บอกซ์ 360 และ เอกซ์บอกซ์ วัน
การแสดงผลหัวของเกม (HUD) ประกอบด้วยสี่เหลี่ยมผืนผ้าเล็ก ๆ สองรูป มุมซ้ายล่างมีแผนที่ขนาดเล็กและเข็มทิศสำหรับการนำทางและมีการแจ้งเตือนวัตถุประสงค์ที่เรียบง่าย ด้านล่างขวามีเคาน์เตอร์กระสุนขนาดกะทัดรัดและเครื่องวัดเลือด การแสดงด้านขวาบนจะเป็นการแจ้งเตือนการฆ่าของผู้เล่นทุกคนในเกม ในด้านบนซ้ายจะมีหน้าต่างแชทเมื่ออยู่ในโหมดผู้เล่นหลายคน แผนที่ขนาดเล็กรวมถึงหน้าจอเกมหลักแสดงสัญลักษณ์สามประเภทคือสีน้ำเงินสำหรับพันธมิตรสีเขียวสำหรับ squadmates และสีส้มสำหรับศัตรูซึ่งใช้กับการโต้ตอบทั้งหมดในสนามรบ
การปรับแต่งอาวุธเป็นไปอย่างกว้างขวางและได้รับการสนับสนุน อาวุธหลัก รองและยุทโธปกรณ์ทั้งหมดสามารถปรับแต่งได้ อาวุธส่วนใหญ่จะมีการตั้งค่าเริ่มต้นสำหรับโหมดการยิงที่แตกต่างกัน  ช่วยให้ผู้เล่นปรับตัวเข้ากับสภาพแวดล้อมที่พวกเขาพบตัวเองได้พวกเขาสามารถ "ชี้" เป้าหมาย (ทำเครื่องหมายตำแหน่งให้กับทีมของผู้เล่นได้) เช่นเดียวกับในหลาย เกมระบบกระสุนตกได้รับการปรับปรุงอย่างมีนัยสำคัญบังคับให้ผู้เล่นที่จะเปลี่ยนวิธีที่พวกเขาเล่นการต่อสู้ระยะปานกลางถึงระยะไกล นอกจากนี้ผู้เล่นมีความสามารถในการสู้รบได้มากขึ้นเช่นการโจมตีระยะประชิดจากด้านหน้าขณะที่ยืนหรือการหมอบยิงในขณะที่ว่ายน้ำและดำน้ำใต้น้ำเพื่อหลีกเลี่ยงการตรวจจับของศัตรู ความสามารถในการสู้รบมาตรฐานยังคงมีอยู่ในปัจจุบันรวมถึงการโหลดกระสุนซ้ำในขณะวิ่ง
พาวเวอร์เรนเจอร์ ไดโนฟอร์ซ เบรฟ
พาวเวอร์เรนเจอร์ ไดโนฟอร์ซ เบรฟ (; ) หรือในชื่อภาษาญี่ปุ่น จูเด็นเซนไท เคียวริวเจอร์ เบรฟ () เป็นละครโทรทัศน์ของเกาหลีใต้ มีจำนวนตอนทั้งหมด 12 ตอนความยาว 15 นาทีต่อตอน
พาวเวอร์เรนเจอร์ ไดโนฟอร์ซ เบรฟ เป็นภาคต่อของ ขบวนการไดโนเสาร์ไฟฟ้า เคียวริวเจอร์ หรือในชื่อที่ออกอากาศในประเทศเกาหลีใต้ในชื่อ พาวเวอร์เรนเจอร์ ไดโนฟอร์ซ เป็นผลงานจากการร่วมทุนสร้างกันระหว่าง แดวอนมีเดีย จากประเทศเกาหลีใต้ และ บริษัทโตเอ กับ บริษัทบันได จากประเทศญี่ปุ่น ซึ่งเป็นเรื่องแรกที่นำซีรีส์ซูเปอร์เซ็นไตซีรีส์มาทำเนื้อหาภาคต่อจากเนื้อหาเดิม
ในส่วนประเทศญี่ปุ่นได้ออกอากาศในรูปแบบรับชมทางยูทูบ ของแชนแนลบันได ในช่วงเดือนเมษายน และออกอากาศทางโตเอแชนแนลในเดือนมิถุนายน ในส่วนสินค้าจะวางจำหน่ายในรูปแบบพรีเมียมบันได
หลังจากที่เคียวริวเจอร์ ได้ปกป้องโลกจากการรุกรานกองทัพดีวอสลงได้ หลายปีผ่านไป กองทัพดีวอสกลุ่มใหม่ได้กลับมาอีกครั้งในนามของ นีโอดีวอส นำทีมโดยผู้นำคนใหม่นาม เดซารัส เพื่อมาทำลายล้างโลกในยามที่เหล่าเคียวริวเจอร์ ไม่ได้อยู่ปกป้องความสงบสุขของโลกเหมือนเมื่อก่อน
ทำให้ โทริน ที่ในตอนนี้กลายเทพที่คอยเฝ้าดูจักรวาลอยู่บนสวรรค์ ได้รับรู้การกลับมาของดีวอส จึงต้องลงมาที่โลกเพื่อค้นหาหนุ่มสาวหน้าใหม่ ที่จะมาสืบทอดพลังของเหล่าจูเดนชิสายพันธ์ใหม่ และกลายเป็น เคียวริวเจอร์ เบรฟ
ขบวนการลำดับที่ 40 ปรากฏตัวเพื่อรับช่วงต่อจากเคียวริวเจอร์เบรฟ ในชื่อเกาหลีจะถูกเรียกว่า พาวเวอร์เรนเจอร์ แอนิมอลฟอร์ซ
ฟาโรห์โชเชงค์ที่ 4
เฮตจ์เคปเปอร์เร เซเตเพนเร โชเชงค์ที่ 4 ()เป็นผู้ปกครองอียิปต์ของราชวงศ์ที่ 22 ระหว่างรัชสมัยของฟาโรห์โชเขงค์ที่ 3 และฟาโรห์ปามิ ในปี 1986 เดวิด โรห์ล เสนอว่ามีสองกษัตริย์ เป็นผู้ก่อตั้งที่รู้จักกันดีของราชวงศ์ เนื่องจากตำแหน่งที่แน่นอนของเขาในราชวงศ์ไม่เป็นที่รู้จัก
หลังจากข้อสรุปดังกล่าวใน ปี พ.ศ. 2529 แล้วการศึกษาเพิ่มเติมเกี่ยวกับเศษโถคาโนปิก ซึ่งเป็นส่วนหนึ่งของการรักษาโดยทั่วไปเกี่ยวกับการราชาภิเษกของราชวงศ์ได้ทำให้ฉันค่อนข้างสนับสนุนการดำรงอยู่ของฟาโรห์โชเชงค์ที่ 4
ฟาโรห์ทาเคลอตที่ 2
เฮตจ์เคปเปอร์เร เซเตเพนเร ทาเคลอตที่ 2 ()เป็นฟาโรห์ของราชวงศ์ที่ยี่สิบสามของอียิปต์โบราณในระดับกลางและสังคมอียิปต์ เขาได้รับการระบุว่าเป็นนักบวชชั้นสูงของอามุน ลูกชายของนักบวชชั้นสูงของอามุนนิมล็อตคที่ธีบส์และทำให้ลูกชายของนิมล็อตและหลานชายของกษัตริย์โอซอร์คอนที่ 2 ตามการวิจัยทางวิชาการล่าสุด ฟาโรห์ทาเคลอตที่ 2 เป็นฟาโรห์อียิปต์ตอนบนเชื่อว่าจะได้ขึ้นสู่บัลลังก์ของอียิปต์แบ่งออกทั้งใน 845 ปีก่อนคริสตกาลหรือ 834 ปีก่อนคริสตกาล
เขตปกครองตนเองชนชาติทิเบต ไห่เป่ย์
เขตปกครองตนเองชนชาติทิเบต ไห่เป่ย์ (; ; ) เป็นเขตปกครองตนเองระดับจังหวัดทางตะวันออกเฉียงเหนือของมณฑลชิงไห่ ประเทศจีน มีเนื้อที่ 39,354 ตารางกิโลเมตร (15,195 ตารางไมล์) และเป็นที่ตั้งของเทศมณฑลไห่หยั่น
ตามการสำรวจสำมะโนประชากร ค.ศ. 2000 ไห่เป่ย์มีประชากร 258,922 คนโดยมีประชากรหนาแน่น 6.58 คน/ตร.กม.
รายชื่อต่อไปนี้เป็นรายชื่อกลุ่มชาติพันธุ์ในเขตปกครองตนเองจากการสำมะโนประชากร ค.ศ. 2000
เขตการปกครองแบ่งออกเป็น 4 เขตการปกครองระดับเทศมณฑล: 3 เทศมณฑล และ 1 เทศมณฑลปกครองตนเอง
เจ้าหญิงไอรีน ดัชเชสแห่งโอสตา
เจ้าหญิงไอรีน ดัชเชสแห่งโอสตา () ทรงเป็นพระราชธิดาพระองค์ที่ 5 ในสมเด็จพระราชาธิบดีคอนสแตนตินที่ 1 แห่งกรีซ กับ เจ้าหญิงโซเฟียแห่งปรัสเซีย พระองค์ทรงเป็น เจ้าหญิงแห่งกรีซและเดนมาร์ก โดยแรกประสูติ พระองค์เสกสมรสกับเจ้าชายไอโมน ดยุกที่ 4 แห่งโอสตา มีพระโอรสร่วมกันเพียงพระองค์เดียวคือ เจ้าชายอะเมเดโอ ดยุกที่ 5 แห่งโอสตา
โรงเรียนปทุมคงคาสมุทรปราการ
โรงเรียนปทุมคงคา สมุทรปราการ(, อักษรย่อ: ป.ค.ส., P.K.S) เป็นโรงเรียนรัฐบาล ในสังกัดสำนักงานเขตพื้นที่การศึกษามัธยมศึกษา เขต 6 (ฉะเชิงเทรา สมุทรปราการ) ตั้งอยู่บริเวณถนนแพรกษา หมู่ที่5 ตำบลแพรกษาใหม่ อำเภอเมืองสมุทรปราการ จังหวัดสมุทรปราการ เปิดสอนในระดับชั้นมัธยมศึกษาตอนต้นและตอนปลายแบบสหศึกษา
http://data.bopp-obec.info/emis/schooldata-view.php?School_ID=1011570172&Area_CODE=101706
จงเรียกเธอว่านางพญา
จงเรียกเธอว่านางพญา เป็นซิงเกิลของ ซิลลี่ ฟูลส์ ในปี พ.ศ. 2560 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องโดย คิดถึงลอร่า ตามหาลอเร้นท์ และแต่งทำนองโดย เทวฤทธิ์ ศรีสุข , จักรินทร์ จูประเสริฐ , วินเซ้นท์ และเรียบเรียงโดย จักรินทร์ จูประเสริฐ เพลงนี้ออกจำหน่ายครั้งแรกเมื่อวันที่ 28 เมษายน พ.ศ. 2560
โดยที่มาของเพลงนี้มาจากวันหนึ่งที่ ฟองเบียร์-ปฏิเวธ อุทัยเฉลิม หัวหน้าแห่งค่าย Me Records เดินทางมาอัดเพลงที่สตูดิโอ และชื่นชอบประโยคที่ทางวงพูดขึ้นมาว่า ‘จงเรียกฉันว่านางพญาซะดีๆ’ เป็นอย่างมาก จึงนำมาต่อยอดร่วมกับเดโม่ที่ หรั่ง มือเบสของวงทำมาให้ฟองเบียร์เลือก
ส่วนมิวสิกวีดีโอนี้ เผยแพร่ครั้งแรกในวันที่ 16 พฤษภาคม พ.ศ. 2560 โดยได้ เจษฎา หันช่อ มากำกับจึงทำการต่อยอดเรื่องราวในทันที โดย 4 สมาชิกวงนั้นก็ได้รับบทบาทเป็นทีมโปรดักชั่นภาพนิ่ง ไม่ว่าจะเป็นตากล้องหรือแอ็คติ้งโค้ชที่คอยสอนเหล่านางแบบสุดเซ็กซี่ให้โพสท่าตามที่ต้องการ ซึ่งดูเหมือนว่า ต้น-หรั่ง-รัตน์ สามารถทำหน้าที่ดังกล่าวได้อย่างไร้ที่ติ ในขณะที่ ริม กลับรู้สึกขัดหูขัดตาท่าโพส แม้ว่าเขาจะทำให้ดูเป็นตัวอย่างแล้วก็ตาม นำไปสู่ตอนจบที่เราเชื่อมั่นว่าจะทำให้ทุกคนอ้าปากค้างได้อย่างแน่นอน
เพลง จงเรียกเธอว่านางพญา ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 28 เมษายน พ.ศ. 2560 ที่มีคนดาวน์โหลดมากที่สุด ในไม่กี่ชั่วโมงที่ปล่อยยาวนานกว่า 1 สัปดาห์ และติดเทรนด์อันดับ 1 ของ Youtube
Slam Dance ทุ่มฝันสนั่นฟลอร์
Slam Dance ทุ่มฝันสนั่นฟลอร์ เป็นรายการโทรทัศน์ ประเภทละครชุด ผลิตโดย จีเอ็มเอ็ม แกรมมี่ และจีเอ็มเอ็มทีวี ออกอากาศทุกวันเสาร์เวลา 22:00 - 23:00 น. เริ่มออกฉายครั้งแรก วันที่ 13 พฤษภาคม – 5 สิงหาคม พ.ศ. 2560 ทางช่องวัน
"วิทยาลัยพลศาสตร์ผดุงเทพ" วิทยาลัยด้านกีฬาแห่งหนึ่งในกรุงเทพมหานคร เกิดการเปลี่ยนแปลงเมื่อผู้อำนวยการวิทยาลัยคนใหม่ มีคำสั่งพิจารณาดำเนินการยุบสาขาวิชาจำนวน 2 สาขาวิชา คือ "สาขากีฬามวยปล้ำ" กับ "สาขากีฬา Dance Sport" แต่เนื่องจากแต่ละสาขาต้องการอยู่รอดโดยไม่ถูกยุบ สมาชิกทั้งสองสาขาจึงต้องแข่งกันทำผลงานเพื่อความอยู่รอดของสาขา แต่แทนที่ทุกคนจะใช้ความสมัครสมานสามัคคีในการเอาชนะสาขากีฬาตรงข้ามด้วยวิธีการที่ถูกต้อง กลับมีบางคน ฉวยโอกาสทำลายเพื่อนร่วมสาขาโดยใช้วิธีการที่ไม่เป็นไปตามกติกามารยาทที่ถูกต้อง เพียงเพราะพวกเขาเป็นศัตรูกันในสนาม โดยฝ่ายสาขากีฬา Dance Sport ได้แตกออกเป็นสองฝ่าย ฝ่ายหนึ่งนำโดยฟาง ซึ่งหวงแหนสาขามากถึงขนาดขัดขวางไม่ให้ใช้ห้องซ้อมในการซ้อมเต้นของอีกฝ่ายหนึ่ง อ้างว่าต้องใช้ซ้อมลีลาศ อีกฝ่ายนำโดยน้ำฝน อดีตนักลีลาศที่ผันตัวเองไปสอนเต้นและรับงานเต้นในงานต่างๆเป็นอาชีพเสริม เมื่อถูกขัดขวางการใช้ห้องซ้อม น้ำฝนและพวกมักอ้างว่าต้องทำงานเพื่อหาเลี้ยงชีพ และไม่ต้องสนใจว่าสาขาจะถูกยุบ โดยความขัดแย้งเกิดจากการที่ประธานสาขาที่ได้รับเลือกได้รับแต่งตั้งเป็นทีมงานโฆษกของวิทยาลัย (PCS Adventure Team) ตามคำสั่งของผู้อำนวยการ ทำให้ฟางซึ่งได้รับคะแนนรองลงมา ขึ้นมาเป็นประธานสาขาแทน ยังความไม่พอใจแก่น้ำฝนและพวกเป็นอย่างมาก เนื่องจากได้รับคะแนนแค่คะแนนเดียวเท่านั้น ร้อนไปถึงผู้บริหารต่องออกมาห้ามปราม นอกจากนี้ยังมีกรณีล้มบูธสาขามวยปล้ำ กรณีปรุงเครื่องดื่มชูกำลังให้ลูกทีมดื่มและลูกทีมถูกตรวจสอบสารกระตุ้น ส่วนสาขากีฬามวยปล้ำนั้น มีความพยายามแข่งกันทำผลงานเพื่อความอยู่รอดของสาขาเช่นกัน แต่มักถูกโจษจันว่าเป็นต้นเหตุของความขัดแย้งของสาขากีฬา Dance Sport ในกรณีงานวันปฐมนิเทศ ทั้งการแอบเข้าไปทำลายชุดนักแสดงจนทำให้วันจริงชุดการแสดงของฟางเกิดหลุดจนนำไปสู่การตอบโต้ของสาขา Dance Sport โดยการล้มบูธสาขามวยปล้ำ นอกจากนี้ สาขามวยปล้ำยังตั้งกฎขึ้นมา 10 ข้อ เพื่อให้ดูว่าสาขานั้นมีความเคร่งครัดและมุ่งมั่นทำผลงาน
โค ยง-ฮี
โค ยง-ฮี (; 26 มิถุนายน พ.ศ. 2480 – 24 พฤษภาคม พ.ศ. 2547) อาจปรากฏในชื่อ โค ย็อง-ฮี (; ) หรือ โค ย็อง-จา (; ) เป็นอดีตอนุภริยาของคิม จ็อง-อิล อดีตผู้นำเกาหลีเหนือ และเป็นมารดาของคิม จ็อง-อึน ผู้นำเกาหลีเหนือคนปัจจุบัน คิม จ็อง-อิลมักจะเรียกเธออย่างญี่ปุ่นว่า อายูมี (, ) ทั้งนี้เธอเป็นชาวเกาหลีไซนิชิรุ่นที่สองที่เกิดในโอซากะ ประเทศญี่ปุ่น
ในประเทศเกาหลีเหนือเธอได้รับการเทิดทูนในตำแหน่ง "มารดาที่น่าเคารพ ผู้ซื่อสัตย์และภักดีภายใต้การบังคับบัญชาของท่านผู้นำอันเป็นที่รัก" (The Respected Mother who is the Most Faithful and Loyal 'Subject' to the Dear Leader Comrade Supreme Commander) หรือ "แม่แห่งเปียงยาง" (The Mother of Pyongyang) และ "มารดาของจอมทัพเกาหลีผู้ยิ่งใหญ่" (The Mother of Great Songun Korea)
โค ยง-ฮีเกิดที่เขตอิกูโนะ เมืองโอซากะ ประเทศญี่ปุ่น มีบิดาเป็นชาวเกาหลี ส่วนมารดาเป็นชาวญี่ปุ่น ข้อมูลจากสูติบัตรระบุว่าเธอเกิดเมื่อวันที่ 26 มิถุนายน พ.ศ. 2480 มีชื่อเดิมว่า ทากาดะ ฮิเมะ (Takada Hime) บิดาชื่อโค กย็อน-แท็ก (; ) อดีตทหารญี่ปุ่นชาวเกาหลีที่ย้ายเข้าญี่ปุ่นเพื่อทำงานในโรงงานตัดเย็บเสื้อผ้าที่ดำเนินกิจการโดยกระทรวงสงครามของญี่ปุ่น เธอมีพี่น้องทั้งหมดสี่คน ต่อมาเธอและครอบครัวได้ย้ายไปอยู่ประเทศเกาหลีเหนือราวเดือนพฤษภาคม พ.ศ. 2504-2505 ที่เกิดขึ้นจากโครงการส่งบุคคลกลับประเทศเดิม ราวปี พ.ศ. 2513 เธอเข้าเป็นนักเต้นประจำคณะละครศิลป์มันซูแด (; ) ในเปียงยาง
โค ยง-ฮีพบกับคิม จ็อง-อิลครั้งแรกเมื่อปี พ.ศ. 2515 หลังจากนั้นเธอให้กำเนิดบุตรชายคนแรกคือคิม จ็อง-ช็อล (; ) เมื่อปี พ.ศ. 2524 หลังจากนั้นสามปีจึงให้กำเนิดบุตรชายคนที่สองคิม จ็อง-อึน (; ) เมื่อปี พ.ศ. 2527 และบุตรคนที่สามคือคิม ยอ-จ็อง (; ) ที่เคยปรากฏว่าอายุ 23 ปีเมื่อปี พ.ศ. 2555 แต่ต่อมาให้ข้อมูลว่าบุตรสาวคนเล็กนี้เกิดเมื่อปี พ.ศ. 2530 จากการสืบเสาะของเอกอัครราชทูตสหรัฐประจำกรุงเบิร์น ประเทศสวิตเซอร์แลนด์ พบว่าโค ยง-ซุกน้องสาวคนหนึ่งของโค ยง-ฮีคอยดูแลคิม จ็อง-อึนเมื่อคราวที่เขายังศึกษาในประเทศนั้น แต่หน่วยข่าวกรองเกาหลีใต้ให้ข้อมูลว่าทางการสหรัฐได้เตรียมพาโค ยง-ซุกออกจากประเทศโดยไม่ปรึกษากับทางการเกาหลีใต้
วันที่ 27 สิงหาคม พ.ศ. 2547 มีรายงานจากแหล่งข่าวต่าง ๆ รายงานว่าโค ยง-ฮีเสียชีวิตที่ปารีสด้วยโรคมะเร็งเต้านม บางแห่งรายงานว่าเธอทำการรักษาที่ปารีสในฤดูใบไม้ผลิปีนั้น ก่อนเดินทางกลับเปียงยางและมีอาการโคม่าและเสียชีวิตในเดือนสิงหาคมปีนั้น
ในปี พ.ศ. 2555 คิม จ็อง-อึนสร้างสุสานอุทิศแด่มารดาบนภูเขาแทซ็อง
มันนีอินเดอะแบงก์ (2017)
มันนีอินเดอะแบงก์ (2017) () เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) ค่ายสแมคดาวน์ โดยมีกำหนดจัดวันที่ 18 มิถุนายน 2017 ที่สนามScottrade Center ในเมืองเซนต์หลุยส์ รัฐมิสซูรี สหรัฐอเมริกา ซึ่งปีนี้จัดเป็นครั้งที่8 และเป็นครั้งแรกที่มีการจัดมันนีอินเดอะแบงก์แลดเดอร์แมตช์ของผู้หญิง
ฌูแอล กัชตรู ปือไรรา
ฌูแอล ดีนึช กัชตรู ปือไรรา (; เกิด 28 มิถุนายน 2539) เป็นนักฟุตบอลอาชีพชาวสวิสเชื้อสายโปรตุเกสในตำแหน่งผู้รักษาประตู เป็นนักเตะของสโมสรฟุตบอลแมนเชสเตอร์ยูไนเต็ด ปัจจุบันถูกยืมตัวไปเล่นให้กับ วิตอเรีย ซือตูบัล ในลีกของประเทศโปรตุเกส
ปือไรราเป็นชาวโปรตุเกส แต่เกิดและเติบโตที่เมืองเล็ก ๆ แห่งหนึ่งในประเทศสวิตเซอร์แลนด์ เริ่มต้นเส้นทางการเป็นนักฟุตบอลด้วยการเข้าร่วมทีมเยาวชนของสโมสรเนอชาแตลซามักซ์เมื่อ พ.ศ. 2552 เมื่ออายุได้ 13 ปีก่อนจะย้ายมาร่วมทีมเยาวชนของแมนเชสเตอร์ยูไนเต็ดเมื่อ พ.ศ. 2555 ขณะอายุได้ 16 ปีและได้มีการขยายสัญญาออกไปเมื่อวันที่ 13 สิงหาคม พ.ศ. 2558 ก่อนที่อีก 2 เดือนต่อมา เขาจะย้ายไปร่วมทีมรอชเดลด้วยสัญญายืมตัวและย้ายกลับมาหลังสัญญายืมตัวสิ้นสุดลงเมื่อวันที่ 3 มกราคม พ.ศ. 2559
วันที่ 26 กุมภาพันธ์ พ.ศ. 2559 ลูวี ฟัน คาล ผู้จัดการทีมชุดใหญ่ในขณะนั้นเรียกตัวปือไรราขึ้นมาร่วมซ้อมกับทีมชุดใหญ่และมีชื่อเป็นตัวสำรองในศึกยูฟ่ายูโรปาลีกรอบ 32 ทีมสุดท้าย นัดที่ 2 ที่ทีมปีศาจแดงเปิดบ้านเอาชนะทีมมิดทึลลันไปได้ 5–1 แต่ในนัดนั้นปือไรราไม่ได้ลงสนาม และปือไรราได้ถูกยืมตัวไปร่วมทีมบือลือเน็งซึชเมื่อวันที่ 31 สิงหาคม พ.ศ. 2559 และสัญญาสิ้นสุดลงเมื่อวันที่ 5 มกราคม พ.ศ. 2560 เนื่องจากผู้รักษาประตูมือ 3 ของทีมปีศาจแดงอย่างแซม จอห์นสโตน ถูกยืมตัวไปเล่นให้กับทีมแอสตันวิลลา ทำให้ปือไรราได้ขยับขึ้นมาเป็นมือ 3 แทน
ปือไรราได้ลงประเดิมสนามเป็นครั้งแรกให้กับทีมชุดใหญ่ในศึกเอฟเอคัพ รอบ 4 นัดที่ทีมปีศาจแดงเปิดบ้านเอาชนะทีมวีแกนแอทเลติกไปได้ 4–0 โดยลงมาเป็นตัวสำรองแทนเซร์คีโอ โรเมโร นายทวารมือ 2 ที่เป็นตัวจริงในนัดนั้นในนาที่ 80 และปือไรราได้ประเดิมสนามเป็นตัวจริงครั้งแรกให้กับทีมชุดใหญ่ในพรีเมียร์ลีกนัดสุดท้ายของฤดูกาล 2016–17 ในนัดที่ทีมปีศาจแดงเปิดโอลด์แทรฟฟอร์ดเอาชนะคริสตัลพาเลซไปได้ 2–0
สถาบันการอาชีวศึกษาภาคกลาง ๔
สถาบันการอาชีวศึกษาภาคกลาง ๔ (อังกฤษ: Institute of Vocational education : Central Region  4) เป็นสถาบันอุดมศึกษาในกำกับสำนักงานคณะกรรมการการอาชีวศึกษา กระทรวงศึกษาธิการ
เมื่อวันที่ 13 มิถุนายน พ.ศ. 2555 ให้จัดตั้งสถาบันการอาชีวศึกษาภาคกลาง 4 ประกอบด้วย วิทยาลัยเทคนิคราชบุรี วิทยาลัยเทคนิคโพธาราม วิทยาลัยเทคนิคกาญจนบุรี วิทยาลัยอาชีวศึกษากาญจนบุรี วิทยาลัยการอาชีพกาญจนบุรี วิทยาลัยเทคนิคนครปฐม วิทยาลัยอาชีวศึกษานครปฐม วิทยาลัยเทคนิคสุพรรณบุรี และวิทยาลัยอาชีวศึกษาสุพรรณบุรี
วิทยาลัยเทคนิค
วิทยาลัยการอาชีพ
วิทยาลัยอาชีวศึกษา
ซีอีวีแชมเปียนส์ลีก ฤดูกาล 2016–17
ซีอีวีแชมเปียนส์ลีก ฤดูกาล 2016–17 () เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 58 ของการแข่งขัน โดยในรอบรองชนะเลิศและรอบชิงชนะเลิศจะจัดขึ้นในวันที่ 29 เมษายน และ 30 กรกฎาคม ค.ศ. 2017 ที่ palaLottomatica ในโรม, ประเทศอิตาลี
หม่อมผัน วรวรรณ ณ อยุธยา
หม่อมผัน วรวรรณ ณ อยุธยา (5 เมษายน พ.ศ. 2415 - 3 พฤษภาคม พ.ศ. 2493) เป็นหม่อมในพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์
หม่อมผัน วรวรรณ ณ อยุธยา เกิดเมื่อวันที่ 5 เมษายน พ.ศ. 2415 เป็นธิดาของพระสุนทรธรารัต (เพิ่ม สวัสดิ์-ชูโต) มารดาชื่อม่วง (สกุลเดิม อภัยกุล) เป็นหลานของพระยาสุรเสนา (สวัสดิ์ ชูโต)
เมื่อหม่อมผันโตเป็นสาว มีหน้าตาสะสวย พระเจ้าน้องยาเธอ พระองค์เจ้าวรวรรณากร เสด็จมาหาพระยาสุรเสนาที่บ้านแล้วพบหม่อมผัน จึงมาขอจากพระยาสุรเสนาไปเป็นหม่อม หม่อมผันเป็นที่โปรดปราณมากถึงขนาดมีหม่อมเจ้ากับกรมพระนราธิปประพันธ์พงศ์ถึง 10 องค์ได้แก่
หม่อมผันป่วยด้วยโรคมะเร็ง รักษาตัวอยู่หลายปี จนกระทั่งถึงแก่กรรมเมื่อวันที่ 3 พฤษภาคม พ.ศ. 2493 สิริอายุ 78 ปี พระราชทานเพลิงศพ ณ เมรุวัดมกุฏกษัตริยารามราชวรวิหาร เมื่อวันที่ 9 มีนาคม พ.ศ. 2496
อุบลพรรณี แครบบ์
ท่านหญิงอุบลพรรณี แครบบ์ (พระนามเดิม: หม่อมเจ้าอุบลพรรณี วรวรรณ) มีพระนามลำลองคือ ท่านหญิงตัด เป็นพระธิดาในพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์กับหม่อมผัน วรวรรณ ณ อยุธยา
ท่านหญิงอุบลพรรณี แครบบ์ ประสูติเมื่อวันที่ 17 สิงหาคม พ.ศ. 2448 เป็นธิดาในพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์กับหม่อมผัน วรวรรณ ณ อยุธยา
เมื่อชันษาครบ 18 ปีในวันคล้ายวันประสูติของท่านหญิงกรมพระนราธิปประพันธ์พงศ์ทรงพระนิพนธ์โคลงโลกนิติจารึกพระรูปประทานว่า
ต่อมาท่านหญิงได้ทำการสมรสกับชายชาวต่างชาติโดยมิได้กราบบังคมทูลขอพระราชทานพระบรมราชานุญาตก่อน ซึ่งเป็นการละเมิดกฎมณเฑียรบาลว่าด้วยการสมรสพระราชวงศ์ แก้ไขเพิ่มเติม พ.ศ. 2475 จึงมีพระบรมราชโองการให้ถอดออกจากฐานันดรศักดิ์แห่งพระราชวงศ์ ตั้งแต่ปีพ.ศ. 2477 เป็นต้นไป
ท่านหญิงได้เสด็จไปพำนักอยู่ที่ต่างประเทศจนกระทั่งสิ้นชีพิตักษัยที่นั่นเมื่อวันที่6 ธันวาคม พ.ศ. 2528 ชันษา 80 ปี
โฮโจ โยชิโตกิ
โฮโจ โยชิโตกิ (; ค.ศ. 1163 – 1 กรกฎาคม ค.ศ. 1224) ผู้นำตระกูล โฮโจ คนที่ 2 และ ชิกเก็ง (ผู้สำเร็จราชการแทนโชกุน) คนที่ 2 แห่ง รัฐบาลโชกุนคามากูระ ดำรงตำแหน่งเมื่อ ค.ศ. 1205 ภายหลังจากการสละตำแหน่งของ โฮโจ โทกิมาซะ ผู้เป็นบิดาจนกระทั่งถึงแก่อสัญกรรมเมื่อ ค.ศ. 1224
โยชิโตกิเกิดเมื่อ ค.ศ. 1163 ที่ แคว้นอิซุ เป็นบุตรชายของ โฮโจ โทกิมาซะ เจ้าแคว้นอิซุและ โฮโจ โนะ มากิ โยชิโตกิมีพี่สาวคนหนึ่งคือ โฮโจ มาซาโกะ และมีน้องชายคนหนึ่งคือ โฮโจ โทกิฟูซะ โดยตระกูลโฮโจนั้นสืบเชื้อสายจาก ตระกูลไทระ และมีศักดิ์เป็นราชนิกุล
ในขณะนั้นตระกูลไทระซึ่งมี ไทระ โนะ คิโยโมริ เป็นผู้นำตระกูลกำลังเรืองอำนาจอยู่ใน เคียวโตะ ที่เป็นเมืองหลวงได้ทำการกวาดล้าง ตระกูลมินาโมโตะ ตระกูลที่เป็นคู่แข่งทางการเมืองส่งผลให้ โยชิโตโมะ ที่เป็นผู้นำตระกูลถูกประหารและเนรเทศ โยริโตโมะ ผู้เป็นบุตรชายมายัง อิซุ
เคาน์เตสแอนน์ ดอร์ทีแห่งโรเซินบอร์ก
เคาน์เตสแอนน์ ดอร์ทีแห่งโรเซินบอร์ก (); หรือเดิม (แอนน์ ดอร์ที มอร์ทอส-นิเซิม) เป็นพระชายาใน เคานต์คริสเตียนแห่งโรเซินบอร์ก ภายหลังการสมรส พระองค์ได้รับสถาปนาเป็น เคาน์เตสแอนน์ ดอร์ทีแห่งโนเซินบอร์ก ตามพระสวามี พระองค์และพระสวามี มีพระธิดา 3 คน
หลังจากได้รับพระราชทานพระอิสริยยศเป็น เคาน์เตสแห่งโรเซินบอร์ก แล้วพระองค์ก็ได้เข้าร่วมพระราชพิธีสำคัญๆของพระราชวงศ์มากมาย เช่น พระราชพิธีเสมสมรสของเจ้าชายเฟรเดอริก มกุฎราชกุมารแห่งเดนมาร์ก และ เจ้าหญิงแมรี มกุฎราชกุมารีแห่งเดนมาร์ก ในพระราชวังเฟรเดอริกสบอร์ก พระองค์เป็นที่รู้จักจากสื่อมวลชน เนื่องจากการเปิดเผยพระจริยวัตรประจำวันของพระองค์ รวมถึงพระตำหนักโวเกินฟรี ที่ประทับ และด้วยบุคคลิกส่วนพระองค์ที่ทรงเฉลียวฉลาด โดยพระองค์เคยประทานพระอนุญาตให้นักข่าวเฝ้า ณ พระตำหนักที่ประทับ โดยมีนักข่าวถามว่า ทรงรู้สึกอย่างไรที่พระสวามีสูญเสียพระอิสริยยศเพคะ พระองค์ทรงตอบด้วยพระอารมณ์ขันว่า ฉันรักเขาเพราะเป็นเขาไม่ใช่เพราะเป็นเจ้าชาย ซึ่งทำให้นักข่าวขำไปตามๆกัน
หลังจากพระสวามีสิ้นพระชนม์ไปไม่ถึง 1 ปี พระพลานามัยก็ย่ำแย่ลง และประทับรักษาพระอาการประชวร ณ โรงพยาบาลเกนกอล์ฟ แพทย์วินิจฉัยว่า ทรงป่วยเป็นมะเร็งในลำพระศอ และยังทรงเป็นโรคทางเดินหายพระทัยอักเสบแบบเฉียบพลัน ต่อมาได้สิ้นพระชนม์ ณ กรุงโคเปนเฮเกน เมื่อวันที่ 2 มกราคม พ.ศ. 2557 โดยทรงมีพระนัดดาถึง 7 คน ขณะมีพระชนม์ชีพ โดยงานพระศพถูกจัดขึ้น ณ เมืองเคิร์ก โดยการนี้ สมเด็จพระราชินีนาถมาร์เกรเธอที่ 2 แห่งเดนมาร์ก เสด็จพระราชดำเนินพร้อมด้วยพระบรมวงศานุวงศ์เดนมาร์ก รวมถึง เจ้าหญิงเอลิซาเบธแห่งเดนมาร์ก ซึ่งเสด็จด้วย และถือเป็นการปฏิบัติพระกรณียากิจในรอบ 12 ปี ของเจ้าหญิงเอลิซาเบธแห่งเดนมาร์ก หลังจากประทับรักษาพระอาการประชวรมานาน เนื่องจากแพทย์ผู้ถวายการรักษาทูลให้งดเว้นพระกรณียากิจ
จันทร์เจริญ รัชนี
ท่านหญิงจันทร์เจริญ รัชนี (พระนามเดิม: หม่อมเจ้าจันทร์เจริญ รัชนี) เป็นพระธิดาในพระราชวรวงศ์เธอ พระองค์เจ้ารัชนีแจ่มจรัส กรมหมื่นพิทยาลงกรณ์กับหม่อมพัฒน์ รัชนี ณ อยุธยา
ท่านหญิงจันทร์เจริญ รัชนี ประสูติเมื่อพ.ศ. 2445 เป็นพระธิดาในพระราชวรวงศ์เธอ พระองค์เจ้ารัชนีแจ่มจรัส กรมหมื่นพิทยาลงกรณ์กับหม่อมพัฒน์ รัชนี ณ อยุธยา (สกุลเดิม:บุนนาค)
ต่อมาท่านหญิงได้ทำการสมรสโดยมิได้กราบบังคมทูลขอพระราชทานพระบรมราชานุญาตก่อน ซึ่งเป็นการละเมิดกฎมณเฑียรบาลว่าด้วยการสมรสพระราชวงศ์ แก้ไขเพิ่มเติม พ.ศ. 2475 จึงมีพระบรมราชโองการให้ถอดออกจากฐานันดรศักดิ์แห่งพระราชวงศ์ ตั้งแต่ปีพ.ศ. 2481 เป็นต้นไป
ท่านหญิงจันทร์เจริญ รัชนี สิ้นชีพิตักษัยเมื่อพ.ศ. 2515 ชันษา 70 ปี
ท่านหญิงจันทร์เจริญทรงเป็นนักเขียนตามพระบิดา ในด้านงานพระนิพนธ์ทรงใช้พระนามแฝงว่า "จ.จ.ร." ทรงมีผลงานตีพิมพ์ ได้แก่
ตะเคียนหิน
ตะเคียนหิน () เป็นพืชในวงศ์ยางนา (Dipterocarpaceae) กระจายพันธุ์ในแถบอินโดจีนและคาบสมุทรมลายู เป็นพันธุ์ไม้มงคลพระราชทานประจำจังหวัดอำนาจเจริญ ลำต้นใช้ทำของใช้ได้ เนื้อไม้และดอกสามารถนำมาทำเป็นยารักษาโรค
ตะเคียนหินเป็นไม้ยืนต้นขนาดกลางถึงใหญ่ สูง 15-30 เมตร เรือนยอดเป็นพุ่มกลมหรือรูปกรวยแหลม โคนต้นมีพูพอน ใบเป็นใบเดี่ยวเรียงสลับ รูปหอกแกมรูปไข่ กว้าง 2.5-3 เซนติเมตร ยาว 6-8.5 เซนติเมตร โคนใบทู่หรือกลมแล้วค่อย ๆ เรียวไปหาปลายใบ ปลายใบยาวคล้ายหาง ใบเกลี้ยงเป็นมันทั้งสองด้าน มีเส้นแขนงใบ 8-10 คู่ ก้านใบยาว 1-1.3 เซนติเมตร เมื่อแห้งจะมีสีดำ ดอกเป็นช่อแบบแยกแขนงสั้น ออกระหว่างง่ามใบหรือปลายกิ่ง มีสีขาวหรือสีเหลืองอ่อน กลีบเลี้ยงมี 5 กลีบ โคนกลีบเชื่อมติดกันเป็นรูปกรวย ปลายกลีบแยกเป็น 5 แฉก กลีบดอกมี 5 กลีบ จีบเวียนเป็นรูปกังหัน กลีบดอกยาวเป็นสองเท่าของกลีบเลี้ยง มีสีขาวหรือสีเหลืองอ่อนเช่นกัน ผลเป็นผลแห้งไม่แตก มีผิวแข็ง เป็นรูปขอบขนาน มีปีก 5 ปีก ผลและโคนปีกไม่เชื่อมติดกัน ปีกยาว 2 ปีก รูปขอบขนาน ยาวประมาณ 3 เซนติเมตร ปีกสีน้ำตาลดำ ปีกสั้น 3 ปีก สั้นมากติดกับโคนผล
ดับเบิลยูดับเบิลยูอี เกรตบอลส์ออฟไฟร์
เกรตบอลส์ออฟไฟร์ (2017) () เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) ค่ายรอว์ ซึ่งจัดเป็นครั้งแรก โดยมีกำหนดจัดวันที่ 9 กรกฎาคม 2017 ที่สนาม American Airlines Center ในเมือง Dallas, Texas
หม่อมลำดวน
หม่อมลำดวน หรือ พระเจ้าราชวรวงศ์เธอ พระองค์เจ้าลำดวน (พ.ศ. 2322 — พ.ศ. 2346) พระราชโอรสพระองค์ที่ 2 ในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาขะ
หม่อมลำดวน ประสูติเมื่อพ.ศ. 2322 พระราชโอรสในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาขะ เมื่อครั้งพระบิดายังดำรงพระยศเป็น "เจ้าพระยาสุรสีห์พิษณุวาธิราช (บุญมา)" แม่ทัพมณฑลฝ่ายเหนือและผู้สำเร็จราชการเมืองพิษณุโลก ในรัชสมัยสมเด็จพระเจ้ากรุงธนบุรี
หลังจากที่สมเด็จเจ้าพระยามหากษัตริย์ศึกได้ปราบดาภิเษกขึ้นเป็นปฐมกษัตริย์แห่งราชวงศ์จักรี พระองค์ในฐานะพระราชโอรสในกรมพระราชวังบวรสถานมงคลจึงได้เลื่อนขึ้นเป็น "พระเจ้าหลานเธอ พระองค์เจ้าลำดวน"
คราวสมเด็จพระบวรราชเจ้ามหาสุรสิงหนาทประชวรใกล้สวรรคต พระองค์เจ้าลำดวน พระองค์เจ้าอินทปัต และพระยากลาโหมราชเสนา (ทองอิน) ได้ร่วมกันคิดการกบฎ และร่วมมือกันตั้งกองเกลี้ยกล่อมหาคนที่ดีมีวิชาความรู้มาทดลองกันในวังพระองค์เจ้าลำดวน ถ้าพลั้งพลาดล้มตายลงก็ฝังเสียในกำแพงวังเป็นหลายคน ครั้นสมเด็จพระบวรราชเจ้ามหาสุรสิงหนาทสวรรคตแล้ว พระบาทสมเด็จพระเจ้าอยู่หัวจึงให้ข้าราชการที่สัตย์ซื่อคิดไปเข้าเกลี้ยกล่อม จึงได้ความจริงมากราบทูลทรงทราบทุกประการ ครั้น ณ วันเสาร์ เดือน 3 ขึ้น 2 ค่ำ ก็ให้จับพระองค์เจ้าลำดวน พระองค์เจ้าอินทปัต มาชำระรับเป็นสัตย์ ซัดถึงพระยากลาโหมราชเสนา (ทองอิน) ครั้นมาถึง ณ วันอังคาร เดือน 3 ขึ้น 5 ค่ำ จับพระยากลาโหม (ทองอิน) กับพรรคพวกได้สิ้น พระยากลาโหม (ทองอิน) ให้การว่าวันถวายพระเพลิงเป็นวันจะลงมือทำการประทุษร้าย จึงโปรดให้ถอดพระองค์เจ้าลำดวน พระองค์เจ้าอินทปัตเสียจากเกียรติยศพระองค์เจ้าแล้วเอาหม่อมลำดวน หม่อมอินทปัต ไปสำเร็จโทษเสียด้วยท่อนจันทน์ ส่วนพระยากลาโหมราชเสนากับพรรคพวกนั้น ให้เอาไปประหารชีวิต
จุมพล อดุลกิตติพร
จุมพล อดุลกิตติพร ชื่อเล่น ออฟ พิธีกรและนักแสดงสังกัดจีเอ็มเอ็มทีวี แจ้งเกิดจากการเป็นพิธีกรรายการ Five Live Fresh ทางช่อง BANG Channel หลังจากนั้นออฟก็มีผลงานต่างๆในวงการบันเทิง โดยที่โดดเด่นคือได้เล่นซีรีส์ ROOM Alone โดยรับบทเป็น ปืน
ต่อมา ออฟ จุมพล ได้มีผลงานซีรีส์เรื่อง รุ่นพี่ Secret love ตอน puppy honey โดย ออฟ รับบทเป็น ปิ๊ก (ปกรณ์ สิรินโชต) แสดงคู่กับ กัน อรรถพันธ์ พูลสวัสดิ์ ซึ่งรับบทเป็น โรม (ธนภัทร ภรณ์พรหม) เมื่อซีรีส์เรื่องนี้ออกอากาศก็ได้รับความนิยมและเสียงตอบรับเป็นอย่างมาก โดยเฉพาะคู่ของปิ๊กและโรม (ออฟและกัน) ด้วยเคมีที่ลงตัวของทั้งสอง จึงเกิดกระแสเป็น คู่จิ้นคู่ใหม่ที่มีแฟนคลับชื่นชอบเป็นจำนวนมาก และด้วยการตอบรับที่ดีจากแฟนคลับ จึงทำให้บริษัท จีเอ็มเอ็ม แกรมมี่ จำกัด (มหาชน) ประเภทธุรกิจ ช่อง ช่องวัน สร้างภาคต่อของซีรีส์เรื่องนี้ ในชื่อว่า รุ่นพี่ Secret love ตอน puppy honey 2 สแกนหัวใจนายหมอหมา ซึ่งเมื่อซีรีส์เรื่องนี้ออกอากาศก็ได้รับความนิยมไม่แพ้ภาคแรก อีกทั้งยังเกิดเป็นกระแสโด่งดังใน social network ทำให้ tag #ปิ๊กโรม และ #ออฟกัน ติดชาร์จอันดับ 1 บนสื่อ twitter (ลักษณะการค้นหา:การค้นหาภายในประเทศ) และที่สำคัญยังมีแฟนคลับชาวต่างประเทศชื่นชอบคู่จิ้นออฟกันอีกเป็นจำนวนมาก จนทำให้ทาง GMMTV จัดงาน Fan-Meeting ของออฟและกันในหลายๆ ประเทศ อีกทั้ง ออฟ จุมพล ยังได้ร่วมแสดงละครเป็นครั้งแรกในบท ซัน จาก ชั่วโมงต้องมนต์ ซึ่งออกอากาศทางช่อง 3 นับเป็นผลงานละครครั้งแรกของ ออฟ จุมพล
เกิดเมื่อวันที่ 20 มกราคม พ.ศ. 2534 มีพี่น้อง 3 คนโดยเป็นบุตรคนสุดท้อง มีพี่ชาย 1 คน และพี่สาว 1 คน จบการศึกษาชั้นมัธยมศึกษาตอนต้นและตอนปลายที่ โรงเรียนวัดราชบพิธ แล้วเข้าศึกษาต่อระดับปริญญาตรีที่ คณะเทคโนโลยีสารสนเทศและการสื่อสาร สาขานิเทศศาสตร์ มหาวิทยาลัยศิลปากร
ลูอีส เมานต์แบ็ตเทน
ลูอิส อเล็กซานดรา มารี อีรีน เมานต์แบ็ตเทน (Louise Alexandra Marie Irene Mountbatten) หรือพระนามเดิมคือ เจ้าหญิงลูอีสแห่งบัทเทนแบร์ก () เป็นเจ้าหญิงจากตระกูลบัทเทนแบร์กซึ่งมีเชื้อเจ้าเยอรมัน พระนางอภิเษกสมรสเข้าสู่พระราชวงศ์สวีเดนและได้ขึ้นเป็นสมเด็จพระราชินีในสมเด็จพระเจ้ากุสตาฟที่ 6 อดอล์ฟแห่งสวีเดน
พระองค์เสด็จพระราชสมภพในฐานะพระธิดาในเจ้าชายหลุยส์แห่งบัทเทนแบร์ก กับ เจ้าหญิงวิกตอเรียแห่งเฮสส์และไรน์ พระองค์ทรงมีฐานะเป็นพระราชปนัดดาใน สมเด็จพระราชินีนาถวิกตอเรียแห่งสหราชอาณาจักร เมื่อเสกสมรสกัน ทั้ง 2 พระองค์ทรงอธิบายว่า ความรักของทั้ง 2 นั้ ราบรื่นเป็นอย่างมาก ทั้ง 2 เคยมีพระราชธิดาร่วมกัน แต่ได้สิ้นพระชนม์ไปภายในวันประสูติก่อนจะได้รับพระนามและพระอิสริยยศจากพระราชบิดา
พระองค์ ทรงมีศักดิ์เป็นพระราชมาตุจฉา (น้าหญิง) ใน เจ้าชายฟิลิป ดยุกแห่งเอดินบะระ
พระองค์กลายเป็นพระราชินีหลังจากพระราชสวามีทรงขึ้นครองราชย์ ซึ่งพระองค์กลายเป็นสมเด็จพระราชินีแห่งสวีเดนได้ เนื่องจาก เจ้าหญิงมาร์กาเรตแห่งคอนน็อต อดีตพระวรชายาในพระราชสวามี สิ้นพระชนม์
สมเด็จพระราชินีลูอีส เสด็จสวรรคตเมื่อวันที่ 7 มีนาคม พ.ศ. 2503 ณ โรงพยาบาลเซนต์โกรานในกรุงสตอกโฮล์ม หลังจกาได้รับการผ่าตัดหลังจากทรงพระประชวรหนักมาเป็นเวลานาน พระองค์ทรงปรากฏพระองค์ค่อหน้าสาธารณะชนในพิธีมอบรางวัลโนเบล ในเดือนธันวาคมปี พ.ศ. 2507 พระบรมศพของพระองคืถูกตั้งเคียงข้างพระราชสวามี ณ สุสานหลวงในเมืองโซลนาล ทางตอนเหนือของสต็อกโฮล์มหลังการเสด็จสวรรคตของเจ้าหญิงมาร์กาเรตแห่งคอนน็อต สมเด็จพระเจ้ากุสตาฟที่ 6 ทรงอภิเษกสมรสกับพระองค์ ทำให้พระองค์กลายเป็น สมเด็จพระราชินีแห่งสวีเดน
โรงเรียนอุดรคริสเตียนวิทยา
โรงเรียนอุดรคริสเตียนวิทยา()เป็นโรงเรียนเปิดสอนระดับชั้นอนุบาล และระดับประถมศึกษา ตั้งอยู่ที่229/1 ถนนอุดรดุษฏี ตำบลหมากแข้ง อำเภอเมืองอุดรธานี จังหวัดอุดรธานี
สังกัดกองการศึกษามูลนิธิแห่งสภาคริสตจักรในประเทศไทย ได้เริ่มมาจากสถานเลี้ยงเด็กคริสตจักรสามัคคีธรรมก่อตั้งเมื่อ 1 ตุลาคม 2513 โดยการริเริ่มของศาสนาจารย์นิตยา ตั้งแสงอาทิตย์ คณะธรรมกิจคริสตจักรสามัคคีธรรมและผู้บุกเบิกอันได้แก่ ผู้ปกครองโชคชัย ตั้งแสงอาทิตย์ ครอบครัวศาสนาจารย์ไมตรี สิงห์คำป้อง ครอบครัวอาจารย์สังเวียน โง่นคำ และผู้ปกครองเตือนจิตร รัตนแมนสรวง ท่านเหล่านี้ได้เสียสละให้การเลี้ยงดูเด็กเป็นอย่างดี
เขียว - เหลือง
เรียนดี มีวินัย ใฝ่คุณธรรม
คุณธรรมเด่น เน้นวิชาการ
มารยาทงาม
ที่อยู่ :229/1 ถ.อุดรดุษฏี ต.หมากแข้ง อ.เมือง จ.อุดรธานี 41000
เบอร์โทรศัพท์ : 042-242201, 042-240886
แคว้นอิซุ
แคว้นอิซุ () แคว้นศักดินาโบราณของญี่ปุ่นซึ่งปัจจุบันคือพื้นที่ส่วนหนึ่งของจังหวัดชิซูโอกะและจังหวัดโตเกียว
ในยุคเฮอังและยุคคามากูระ แคว้นอิซุเป็นฐานอำนาจของตระกูลโฮโจ ซึ่งเป็นตระกูลที่เป็นชิกเก็งหรือผู้สำเร็จราชการแทนโชกุนตลอดสมัยรัฐบาลโชกุนคามากูระจนกระทั่งตระกูลโฮโจหมดอำนาจพร้อมกับการล่มสลายของรัฐบาลโชกุนคามากูระเมื่อ พ.ศ. 1876
ในยุคเซ็งโงกุ แคว้นอิซุได้กลายเป็นฐานอำนาจของตระกูลอูเอ็ตสึงิ ตระกูลซามูไรที่ทรงอำนาจและอิทธิพลตระกูลหนึ่งในช่วงคริสต์ศตวรรษที่ 16
วอลเลย์บอลชายชิงแชมป์สโมสรโลก 2017
วอลเลย์บอลชายชิงแชมป์สโมสรโลก 2017 () เป็นครั้งที่ 13 ของการแข่งขัน จัดขึ้นในประเทศโปแลนด์ ระหว่างวันที่ 11–17 ธันวาคม ค.ศ. 2017
ในการแข่งขันหากผลว่ามีผลเท่ากันจะตัดสินตามลำดับดังนี้
แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
พระยาประชาชีพ (ศิลา)
สมเด็จเจ้าฟ้าศิลา หรือ พระยาประชาชีพ เป็นพระราชโอรสในสมเด็จพระเจ้าตากสินมหาราช ในรัชสมัยพระบาทสมเด็จพระนั่งเกล้าเจ้าอยู่หัว ได้รับราชการจนได้รับพระราชทาน ให้ดำรงบรรดาศักดิ์และราชทินนาม ที่ พระยาประชาชีพ
พระองค์ทรงเป็นต้นสกุล "ศิลานนท์"
พระองค์มีพระโอรส-พระธิดา คือ
อเลสซานโดร ตอร์โลเนีย เจ้าชายที่ 5 แห่งซีวีเตลลา-เชซี
อเลสซานโดร ตอร์โลเนีย เจ้าชายที่ 5 แห่งซีวีเตลลา-เชซี เป็นพระสวามีใน เจ้าหญิงเบียทริซแห่งสเปน พระราชธิดาใน พระเจ้าอัลฟองโซที่ 13 แห่งสเปน และยังทรงเป็นพระอัยกาใน เจ้าหญิงซิบิลลาแห่งลักเซมเบิร์ก
หม่อมอินทปัต
หม่อมอินทปัต หรือ พระเจ้าราชวรวงศ์เธอ พระองค์เจ้าอินทปัต (พ.ศ. 2323 — พ.ศ. 2346) พระราชโอรสพระองค์ที่ 4 ในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาตัน
หม่อมอินทปัต ประสูติเมื่อพ.ศ. 2323 พระราชโอรสในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาตัน เมื่อครั้งพระบิดายังดำรงพระยศเป็น "เจ้าพระยาสุรสีห์พิษณุวาธิราช (บุญมา)" แม่ทัพมณฑลฝ่ายเหนือและผู้สำเร็จราชการเมืองพิษณุโลก ในรัชสมัยสมเด็จพระเจ้ากรุงธนบุรี
หลังจากที่สมเด็จเจ้าพระยามหากษัตริย์ศึกได้ปราบดาภิเษกขึ้นเป็นปฐมกษัตริย์แห่งราชวงศ์จักรี พระองค์ในฐานะพระราชโอรสในกรมพระราชวังบวรสถานมงคลจึงได้เลื่อนขึ้นเป็น "พระเจ้าหลานเธอ พระองค์เจ้าอินทปัต"
คราวสมเด็จพระบวรราชเจ้ามหาสุรสิงหนาทประชวรใกล้สวรรคต พระองค์เจ้าลำดวน พระองค์เจ้าอินทปัต และพระยากลาโหมราชเสนา (ทองอิน) ได้ร่วมกันคิดการกบฎ และร่วมมือกันตั้งกองเกลี้ยกล่อมหาคนที่ดีมีวิชาความรู้มาทดลองกันในวังพระองค์เจ้าลำดวน ถ้าพลั้งพลาดล้มตายลงก็ฝังเสียในกำแพงวังเป็นหลายคน ครั้นสมเด็จพระบวรราชเจ้ามหาสุรสิงหนาทสวรรคตแล้ว พระบาทสมเด็จพระเจ้าอยู่หัวจึงให้ข้าราชการที่สัตย์ซื่อคิดไปเข้าเกลี้ยกล่อม จึงได้ความจริงมากราบทูลทรงทราบทุกประการ ครั้น ณ วันเสาร์ เดือน 3 ขึ้น 2 ค่ำ ก็ให้จับพระองค์เจ้าลำดวน พระองค์เจ้าอินทปัต มาชำระรับเป็นสัตย์ ซัดถึงพระยากลาโหมราชเสนา (ทองอิน) ครั้นมาถึง ณ วันอังคาร เดือน 3 ขึ้น 5 ค่ำ จับพระยากลาโหม (ทองอิน) กับพรรคพวกได้สิ้น พระยากลาโหม (ทองอิน) ให้การว่าวันถวายพระเพลิงเป็นวันจะลงมือทำการประทุษร้าย จึงโปรดให้ถอดพระองค์เจ้าลำดวน พระองค์เจ้าอินทปัตเสียจากเกียรติยศพระองค์เจ้าแล้วเอาหม่อมลำดวน หม่อมอินทปัต ไปสำเร็จโทษเสียด้วยท่อนจันทน์ ส่วนพระยากลาโหมราชเสนากับพรรคพวกนั้น ให้เอาไปประหารชีวิต
หม่อมราชวงศ์สว่าง จักรพันธุ์
หม่อมราชวงศ์สว่าง จักรพันธุ์ (22 เมษายน พ.ศ. 2400 - 14 มิถุนายน พ.ศ. 2473) เป็นหม่อมห้ามสะใภ้หลวงในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์
หม่อมราชวงศ์สว่าง จักรพันธุ์ (เดิม : หม่อมราชวงศ์สว่าง ศิริวงศ์) เกิดวันที่ 22 เมษายน พ.ศ. 2400 ในสมัยรัชกาลที่ 4 เป็นธิดาพระสัมพันธวงศ์เธอ พระองค์เจ้ามงคลเลิศกับหม่อมพลบ ศิริวงศ์ ณ อยุธยา และเป็นพระนัดดาในสมเด็จพระบรมราชมาตามหัยกาเธอ พระองค์เจ้าศิริวงศ์ กรมหมื่นมาตยาพิทักษ์
ต่อมาสมเด็จพระเจ้าน้องยาเธอ เจ้าฟ้าจาตุรนต์รัศมี (พระอิสริยยศในขณะนั้น) ทรงสู่ขอมาเป็นหม่อมห้ามสะใภ้หลวง และให้ประสูติพระโอรสพระธิดารวม 5 พระองค์ คือพระโอรสธิดาทุกพระองค์ในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ แรกประสูติดำรงพระยศเป็นหม่อมเจ้า ยกเว้นที่ประสูติแต่หม่อมราชวงศ์สว่าง สะใภ้หลวง ดังพระราชหัถเลขาในรัชกาลที่ 5 ตอนหนึ่งว่า
""...หญิงหว่างออกลูกเป็นชาย ทรงมีความยินดีนัก ด้วยเหมือนดังหมาย ขออย่าให้มีอันตรายประการใดเลย แต่ให้เรียกกันเป็นหม่อมเจ้าก่อนตามยศเดิม เมื่อมาเฝ้าเมื่อใดจึงจะตั้งให้เป็นพระองค์เจ้า จะได้เป็นเกียรติและถูกต้องตามแบบอย่างแต่ก่อนมา...""
หม่อมราชวงศ์สว่าง จักรพันธุ์ถึงแก่อสัญกรรมเมื่อวันที่ 14 มิถุนายน พ.ศ. 2473 อายุ 73 ปี
คริส ทักเกอร์
คริส ทักเกอร์ (, เกิด 31 สิงหาคม ค.ศ. 1971) เป็นนักแสดงและนักแสดงตลกชาวอเมริกัน เป็นที่รู้จักจาการแสดงเป็นคาร์เตอร์ในภาพยนตร์ไตรภาคคู่ใหญ่ฟัดเต็มสปีด เกิดในครอบครัวนักธุรกิจโดยบิดาทำธุรกิจอิสระเกี่ยวกับการทำความสะอาด ทัคเกอร์เป็นลูกชายคนเล็กของMary Louise(née Bryant) และ Norris Tucker
ตระกูลภาษาเกาหลี
ตระกูลภาษาเกาหลี คือตระกูลภาษาหนึ่งที่ประกอบด้วยภาษาเกาหลีสมัยใหม่และภาษาเครือญาติที่มีความใกล้เคียงอื่น ๆ ที่ปัจจุบันจัดเป็นภาษาสูญแล้ว นักภาษาศาสตร์ส่วนใหญ่จัดให้ภาษาเกาหลีที่ใช้อยู่ในปัจจุบันเป็นภาษาโดดเดี่ยว (Language isolate) ขณะที่นักภาษาศาสตร์จำนวนไม่น้อยจัดให้อยู่ในตระกูลภาษาอัลไต (Altaic languages) บ้างก็จัดอยู่ในตระกูลภาษาอินโด-แปซิฟิก (Indo-Pacific language family) นอกจากนี้ยังภาษาศาสตร์บางส่วนสันนิษฐานว่าภาษาเกาหลีนี้อาจมีความเชื่อมโยงกับตระกูลภาษาออสโตรนีเซียน (Austronesian languages) ก็เป็นได้
ส่วนภาษาเชจูที่ใช้บนเกาะเชจูนั้นจัดเป็นภาษาถิ่นหนึ่งของภาษาเกาหลีสมัยใหม่ แต่มีลักษณะที่ต่างออกไปจากภาษาเกาหลีมาตรฐาน เพียงพอที่จะแยกเป็นภาษาอีกภาษาหนึ่งต่างหาก ซึ่งบางครั้งตระกูลภาษาเกาหลีอาจถูกพิจารณาว่าเป็นภาษาโดดเดี่ยว ตระกูลภาษาเกาหลีจึงเป็นตระกูลภาษาขนาดเล็กเพราะมีเพียงภาษาเกาหลีและภาษาเชจูเท่านั้น
มีการแบ่งยุคสมัยทางประวัติศาสตร์เกาหลี ดังนี้
กลุ่มภาษาโบราณที่เคยใช้บนคาบสมุทรเกาหลี ได้แก่ ภาษาชิลลา ภาษาพูยอ ภาษาโคกูรยอ ภาษาดงเย ภาษาอกจอ ภาษาแพ็กเจ ภาษาโคโจซ็อน และภาษาเยแม็ก ซึ่งภาษาเหล่านี้อาจเป็นบรรพบุรุษ, เกี่ยวข้อง หรือเป็นส่วนหนึ่งของภาษาเกาหลีเก่า บางครั้งอาจแบ่งภาษาเหล่านี้ออกเป็นสองกลุ่มใหญ่ ๆ คือ กลุ่มภาษาพูยอ และกลุ่มภาษาฮัน ดังนี้
ตระกูลภาษาเกาหลีใหม่มีภาษาอยู่เพียงภาษาเดียวคือภาษาเกาหลี แต่บางครั้งภาษาเชจูก็ถูกจำแนกออกเป็นภาษาหนึ่งต่างหากโดยยูเนสโก จึงอาจถือว่าตระกูลภาษาเกาหลีสมัยใหม่ดำรงอยู่สองภาษาในยุคปัจจุบันคือภาษาเกาหลีและเชจู
ธงพระอิสริยยศในประเทศอิหร่าน
ธงพระอิสริยยศในประเทศอิหร่าน เป็นธงสำหรับใช้หมายพระอิสริยยศของสมเด็จพระเจ้าชาห์ สมเด็จพระราชินี สมเด็จพระยุพราช และ บรรดาพระบรมวงศานุวงศ์ในรัชสมัยต่างๆ
รัชสมัยของพระเจ้านัสเซอร์ อัล ดิน ชาห์ กอญัร ราชธวัชประจำพระองค์ได้มีการประกาศใช้ครั้งแรกเมื่อ ค.ศ. 1848 มีลักษณะเป็นธงพื้นสีขาว ประกอบสามเหลี่ยมสีแดงที่มุมธงทั้งสี่ กลางธงมีตราราชสีห์ถือดาบและดวงอาทิตย์รองรับด้วยช่อรวงข้าวสาลี ธงประจำพระองค์ผืนดังกล่าวนี้ ปรากฎการใช้ธงครั้งแรกในระหว่างการเสด็จประพาสสหราชอาณาจักรเมื่อ ค.ศ. 1873 
รัชสมัยของพระเจ้าโมซัฟฟาร์ อัล-ดิน ชาห์ กอญัร ได้มีการแก้ไขแบบธงประจำพระองค์ผืนใหม่เมื่อ ค.ศ. 1896 โดยมีลักษณะที่ดัดแปลงจากธงชาติกล่าวคือ มีขอบสีเขียวทั้งสี่ด้านซ้อนบนธงผืนสีขาว ประกอบตราราชสีห์ถือดาบและดวงอาทิตย์
รัชสมัยของพระเจ้าโมฮัมเม็ด อาลี ชาห์ กอญัร ได้มีการแก้ไขแบบธงประจำพระองค์ผืนใหม่ มีลักษณะดัดแปลงไปจากธงชาติกล่าวคือ ธงพื้นสีขาวขอบแถบสีเหลืองและสีแดงทั้งสามด้าน กลางธงมีตราราชสีห์ถือดาบและดวงอาทิตย์ ใช้ในช่วงระยะเวลาสั้นๆเพียง 1 ปี ระหว่าง ค.ศ. 1906 - ค.ศ. 1907
รัชสมัยของพระเจ้าอะหมัด ชาห์ กอญัร ได้มีการแก้ไขแบบธงประจำพระองค์ผืนใหม่เมื่อ ค.ศ. 1910 มีลักษณะที่แตกต่างจากแบบธงเดิมที่มีการดัดแปลงมาจากธงชาติโดยสิ้นเชิงกล่าวคือ ธงพื้นสีฟ้าที่มุมคันธงมีธงชาติรูปสี่เหลี่ยมขนาดเล็ก (ธงแถบสีเขียว-ขาว-สีชมพูอ่อน) กลางธงมีตราราชสีห์ถือดาบและดวงอาทิตย์รองรับด้วยช่อรวงข้าวสาลี ธงบางผืนนั้นตราราชสีห์อยู่ภายในวงกลมสีขาว
รัชสมัยของพระเจ้าชาห์ เรซา ปาห์ลาวี ได้มีการแก้ไขแบบธงประจำพระองค์ผืนใหม่ โดยปรับแก้แบบธงที่ใช้ในรัชสมัยพระเจ้าอะหมัด ชาห์ กอญัร รวมถึงจำแนกธงพระอิสริยยศเป็น 3 ชั้นเมื่อ ค.ศ. 1926 กล่าวคือ รัชสมัยของพระเจ้าชาห์ โมฮัมหมัด เรซา ปาห์ลาวี ในปี ค.ศ. 1971 ได้มีดำริที่แก้ไขแบบธงเสียใหม่ โดยคงลักษณะของผืนธงแต่ปรับสัดส่วนของธงจาก ธงสีเหลี่ยมจตุรัสเป็นธงสี่เหลี่ยมผืนผ้า อัตราส่วน 2:3 มุมบนคันธงเป็นธงราชการ ประกอบตราประจำพระองค์ที่กลางผืนธงดังนี้
ปลาเทราต์บิวะ
ปลาเทราต์บิวะ (ชื่อวิทยาศาสตร์: "Oncorhynchus rhoduru") เป็นปลาในวงศ์ปลาแซลมอน สกุลปลาแซลมอนแปซิฟิก เป็นปลาเฉพาะถิ่น กระจายพันธุ์อยู่ในทะเลสาบบิวะ, ทะเลสาบอะชิ และทะเลสาบชูเซ็นจิ ประเทศญี่ปุ่น ตัวโตที่พบได้ทั่วไปมีขนาดราว 40-50 เซนติเมตรและหนักราว 1.5 ถึง 2.5 กิโลกรัม หากโตเต็มที่อาจมีความยาวได้ถึง 70 เซนติเมตรและหนัก 5 กิโลกรัม ปลาเทราต์บิวะกินแพลงตอน, แมลงในน้ำ, กุ้ง, หนอน, ปลาอะยุ และปลาขนาดเล็กอื่นๆเป็นอาหาร
ปลาเทราต์บิวะถือเป็นเมนูพิเศษประจำจังหวัดชิงะ มักถูกนำไปทำซาชิมิ, ย่างเกลือ, รมควัน, ทอด นอกจากนี้ ปลาเทราต์บิวะยังขึ้นชื่อว่าเป็นปลาที่ไม่ค่อยกินเบ็ด มีโอกาสติดเบ็ดน้อยมาก
อะโห ชีวิต
อะโห...ชีวิต สตูดิโออัลบั้ม ชุดแรกของ วงเพื่อน ที่มีสี่สมาชิกจากวงแกรนด์เอ็กซ์เป็นแกนหลักออกวางแผงครั้งแรกเมื่อปลายปี พ.ศ. 2527 ภายใต้สังกัด นิธิทัศน์ โปรโมชั่น โดยอัลบั้มชุดนี้ออกวางแผงไล่เลี่ยกับอัลบั้ม ดวงเดือน อัลบั้มขุดที่ 14 และเป็นอัลบั้มชุดสุดท้ายของวง แกรนด์เอ็กซ์ ในยุคคลาสสิก
อัลบั้มชุดนี้ทางวงได้นำทำนองเพลงแบบไทยเดิมเข้ามาผสมผสานทำให้ได้เพลงที่แปลกใหม่แหวกแนวไม่เหมือนใครในยุคนั้นโดยมีเพลง ป่านฉะนี้ จากเสียงร้องของ พนัส หิรัญกสิ มือคีย์บอร์ดและมือแซกโซโฟนของวงเป็นเพลงเอกในอัลบั้มเสริมด้วยเพลง อะโห...ชีวิต เพลงชื่อเดียวกับอัลบั้มที่สะท้อนถึงสัจธรรมของชีวิตจากปลายปากกาของ สันติ เศวตวิมล หรือ แม่ช้อยนางรำ นักชิมอาหารชื่อดังที่ใช้นามปากกาในการแต่งเพลงว่า กรวิก
อัลบั้มชุดนี้ได้รับกระแสตอบรับที่ดีพอสมควรจากทั้งแฟนเพลงหน้าเก่าจากยุคแกรนด์เอ็กซ์และแฟนเพลงหน้าใหม่ทำให้ทางวงต้องเร่งเข้าห้องบันทึกเสียงทำอัลบั้มชุดต่อไป
พระราชวรวงศ์เธอ พระองค์เจ้าสุทัศนนิภาธร
พระราชวรวงศ์เธอ พระองค์เจ้าสุทัศนนิภาธร (28 มีนาคม พ.ศ. 2415 — 24 ตุลาคม พ.ศ. 2461) เป็นพระราชโอรสพระองค์ที่ 14 ในกรมพระราชวังบวรวิไชยชาญ ที่ประสูติแต่จอมมารดาหม่อมหลวงนวม
พระราชวรวงศ์เธอ พระองค์เจ้าสุทัศนนิภาธร เมื่อวันศุกร์ที่ 28 มีนาคม พ.ศ. 2415 เป็นพระราชโอรสในกรมพระราชวังบวรวิไชยชาญ ที่ประสูติแต่จอมมารดาหม่อมหลวงนวม ธิดาหม่อมราชวงศ์เนตร ปาลกะวงศ์
พระองค์เจ้าสุทัศนนิภาธร ทรงเป็นเจ้าของคณะหุ่นกระบอก เรียกกันในชื่อสามัญว่า "หุ่นพระองค์สุทัศน์" เป็นคณะหุ่นกระบอกสำคัญ ที่ก่อให้เกิดความนิยมมหรสพชนิดนี้ และยังทรงพระนิพนธ์บทหุ่นกระบอก เรื่องสิงห์สุริยวงษ์ เป็นคำกลอนไว้อีกด้วย
พระราชวรวงศ์เธอ พระองค์เจ้าสุทัศนนิภาธรสิ้นพระชนม์เมื่อวันพฤหัสบดีที่ 24 ตุลาคม พ.ศ. 2461 พระชันษา 46 ปี พระราชทานเพลิงพระศพ ณ พระเมรุวัดเทพศิรินทราวาส วันที่ 12 เมษายน พ.ศ. 2463 เป็นต้นราชสกุล "สุทัศนีย์ ณ อยุธยา"
ตระกูลอูเอซูงิ
ตระกูลอูเอซูงิ () ตระกูลซามูไรที่ทรงอำนาจและอิทธิพลในช่วงคริสต์ศตวรรษที่ 14–17 คือในช่วงยุคมูโรมาชิถึงยุคเอโดะ ซึ่งสืบเชื้อสายจากตระกูลฮกเกะ (ฟูจิวะระ) อันเป็นตระกูลย่อยสาขาหนึ่งของตระกูลฟูจิวาระ โดยมีอูเอซูงิ ชิเงฟูซะเป็นผู้นำตระกูลคนแรกโดยผู้นำที่มีชื่อเสียงมากที่สุดคืออูเอซูงิ เค็นชิง (2073–2121)
ในปัจจุบันตระกูลอูเอซูงิยังคงสืบทอดอยู่ โดยผู้นำในรุ่นปัจจุบันคือ คูนิโนริ อูเอซูงิ ประกอบอาชีพเป็นนักดาราศาสตร์
ปราสาทโอดาวาระ
ปราสาทโอดาวาระ () ปราสาทโบราณที่มีชื่อเสียงแห่งหนึ่งของญี่ปุ่นตั้งอยู่ที่เมืองโอดาวาระ จังหวัดคานางาวะ ในปัจจุบัน
พระเจ้าราชวรวงศ์เธอ พระองค์เจ้าสุด
พระเจ้าราชวรวงศ์เธอ พระองค์เจ้าสุด หรือ พระองค์สุดศาลา (พ.ศ. 2360 — 13 ตุลาคม พ.ศ. 2413) พระราชธิดาพระองค์ที่ 40 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาม่วง
พระเจ้าราชวรวงศ์เธอ พระองค์เจ้าสุด ประสูติเมื่อพ.ศ. 2360 เป็นพระธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาม่วง
ในสมัยรัชกาลที่ 4 พระองค์เจ้าสุด ลงไปพระบรมมหาราชวัง ออกไปพระเมรุพระศพสมเด็จพระนางเจ้าโสมนัสวัฒนาวดี แล้วมีขโมยขึ้นพระตำหนัก พระองค์เจ้าอรุณจึงกราบบังคมทูลพระบาทสมเด็จพระจอมเกล้าเจ้าอยู่หัว หลังจากนั้นพระบาทสมเด็จพระจอมเกล้าเจ้าอยู่หัวจึงทรงชำระความ และออกประกาศพระราชบัญญัติฝ่ายพระบวรราชวัง เรื่องเล่นเบี้ยในพระบวรราชวัง เป็นต้นมา ดังปรากฏในคำประกาศประกาศพระราชบัญญัติฝ่ายพระบวรราชวัง เรื่องเล่นเบี้ยในพระบวรราชวังว่า
""...ทรงพระกรุณาโปรดเกล้าฯ สั่งว่า พระบวรวงศ์เธอชั้น ๒ พระองค์เจ้าอรุณกราบบังคมทูลพระกรุณาว่า พระวรวงศ์เธอ พระองค์เจ้าหญิงสุด ลงไปพระบรมมหาราชวัง... ผู้ร้ายเข้าในตำหนัก... จึงทรงพระกรุณาโปรดเกล้า ฯ ให้ชำระเอาตัวผู้ร้ายให้จงได้... อนึ่งมีพระราชบัญญัติห้ามมิให้คนภายนอกพระบวรราชวังเข้ามาคบหากันกับคนในพระบวรราชวัง ห้ามมิให้เจ้าจอมหม่อมพนักงานท้าวนางจ่าโขลนผู้ใหญ่ผู้น้อย แลข้าหลวงพระองค์เจ้าหม่อมเจ้าข้าทาษทั้งปวง ซึ่งอยู่ในพระบวรราชวังคบหาคนนอกพระบวรราชวัง...""
พระเจ้าราชวรวงศ์เธอ พระองค์เจ้าสุด สิ้นพระชนม์ในรัชกาลที่ 5 เมื่อวันจันทร์ที่ 13 ตุลาคม พ.ศ. 2413 พระชันษา 73 ปี
รายชื่อนางแบบบนปกโว้กไทยแลนด์
นี่คือ รายชื่อนางแบบบนปกนิตยสารโว้กไทยแลนด์ ตั้งแต่ฉบับแรกในเดือนกุมภาพันธ์ พ.ศ. 2556 - ปัจจุบัน
สโมสรฟุตบอลเรอัลมาดริดในฤดูกาล 2017–18
การแข่งขัน ฤดูกาล 2017–18 ของ สโมสรฟุตบอลเรอัลมาดริด ซึ่งเป็นฤดูกาลที่ 114 ของสโมสร และเป็นฤดูกาลที่ 87 ของการได้อยู่บนลีกสูงสุด. โดยเริ่มฤดูกาลตั้งแต่วันที่ 1 กรกฎาคม ค.ศ. 2017 ถึง 30 มิถุนายน ค.ศ. 2018.
รวมค่าใช้จ่ายในการซื้อนักเตะทั้งสิ้น: 40.5 ล้านยูโร
รวมตัวเลขจำนวนเงินนักเตะขายออกทั้งสิ้น: 141 ล้านยูโร
รายได้สุทธิ: 100.5 ล้านยูโร
มาดริดเข้าร่วมการแข่งขันในรอบแบ่งกลุ่ม.
มาดริดได้เข้าร่วมการแข่งขันในรอบรองชนะเลิศ.
สโมสรฟุตบอลบาร์เซโลนาในฤดูกาล 2017–18
สโมสรฟุตบอลบาร์เซโลนาในฤดูกาล 2017–18 ซึ่งเป็นฤดูกาลที่ 118 ของสโมสรและเป็นฤดูกาลที่ 87 ที่ได้อยู่บนลีกสูงสุดของสเปน
เมื่อวันที่ 4 เมษายน, บาร์ซ่าถือความได้เปรียบในการผ่านเข้ารอบด้วยสกอร์รวม 4–1 ที่นำไปก่อนเริ่มเลกที่สองหลังจากการทำเข้าประตูตัวเองสองประตูโดยโรมาและประตูที่สามจาก ฌาราร์ ปิเก; เอดิน เจโก เป็นผู้ตอบคำถามให้โรมาได้ก่อนที่ ลุยส์ ซัวเรซ จะมาเพิ่มประตูในช่วงทดเจ็บนาทีสุดท้าย.
เมื่อวันที่ 7 เมษายน, บาร์ซ่า เอาชนะ เลกาเนสไปได้ 3–1 ทำให้ระดับผลงานเสมอกันกับสถิติที่เคยทำไว้ก่อนหน้านี้ที่ไม่แพ้ใครมายาวนานถึง 38 เกมโดย เรอัลโซเซียดัด, ขอบคุณถึงแฮต-ทริคของเมสซี.
เมื่อวันที่ 10 เมษายน, บาร์ซ่า พ่ายแพ้ 3–0 ต่อโรมา. ประตูจาก เจโก, เด รอสซี และ มาโนลาส ส่งผลให้ทีมจากอิตาลีลดการขาดทุนโดยที่พวกเขาเป็นฝ่ายตามหลังไปก่อนถึงสามประตูและได้ผ่านเข้าสู่รอบรองชนะเลิศด้วยกฏประตูทีมเยือน.
รวมตัวเลขจำนวนเงินที่ย้ายเข้าทั้งสิ้น: 323.8 ล้านยูโร
รวมตัวเลขจำนวนเงินที่ย้ายออกทั้งสิ้น: 231.5 ล้านยูโร
รายได้สุทธิ: 92.3 ล้านยูโร
โปรแกรมการแข่งขันได้ประกาศเมื่อวันที่ 21 มีนาคม ค.ศ. 2017.
อเดโฟลาริน ดูโรซินมี
การ์ฟา อเดโฟลาริน ดูโรซินมี (; 2 มกราคม ค.ศ. 1991 — ) หรือ ฟลอรา เป็นนักฟุตบอลชาวไนจีเรีย ผู้ทำหน้าที่ร่วมสังกัดสโมสรฟุตบอลราชนาวี
อเดโฟลาริน ดูโรซินมี เคยทำหน้าที่ร่วมสังกัดอาร์แบคในการแข่งขันไทยลีกดิวิชัน 1 และย้ายมาร่วมสังกัดพระนครศรีอยุธยา จากนั้น เขาได้ตัดสินใจลาออกมาร่วมสังกัดศรีสะเกษเพื่อร่วมแข่งขันในไทยพรีเมียร์ลีก ซึ่งเป็นลีกสูงสุดของประเทศไทยตามความฝันของเขา
ทั้งนี้ สโมสรฟุตบอลที่มีชื่อเสียงในประเทศโปรตุเกส และตุรกี เคยทาบทามให้เขาเข้าร่วมทีมของตนเช่นกัน แต่เขาก็เลือกที่จะทำหน้าที่ในประเทศไทยต่อไป
รถยนต์นั่งขนาดเล็กมาก
รถยนต์นั่งขนาดเล็กมาก () เป็นหนึ่งในประเภทของรถยนต์ รถยนต์ประเภทนี้เป็นที่นิยมมากในประเทศไทย เนื่องจากมีราคาที่ไม่ค่อยแพงและมีขนาดเล็ก พอใช้งานได้
รถยนต์นั่งขนาดเล็กมาก สามารถคลอบคลุมจาก A-เซ็กเมนต์ ถึง B-เซ็กเมนต์
รถยนต์นั่งขนาดเล็กมากในประเทศไทยที่นิยมได้แก่
และกลุ่มอีโค่ คาร์
วอลเลย์บอลชายชิงแชมป์โลก 2018 รอบคัดเลือก โซนแอฟริกา
วอลเลย์บอลชายชิงแชมป์โลก 2018 รอบคัดเลือกโซนแอฟริกา จะมีสมาชิกทั้งหมด 3 ประเทศ ผ่านการคัดเลือกเข้าร่วมแข่งขันในรอบสุดท้ายที่ประเทศอิตาลี และประเทศบัลแกเรีย
สมาชิกซีเอวีบี 32 ประเทศจะเข้าร่วมการคัดเลือก|}
ฮง อิล-ช็อน
ฮง อิล-ช็อน (; พ.ศ. 2485) เป็นอดีตภริยาและเป็นภริยาคนแรกของคิม จ็อง-อิล อดีตผู้นำประเทศเกาหลีเหนือ และเป็นอดีตอาจารย์ใหญ่มหาวิทยาลัยครุศาสตร์คิมฮย็องจิก
เธอเกิดเมื่อปี พ.ศ. 2485 เป็นบุตรสาวของผู้พลีชีพ (Martyr) ช่วงสงครามเกาหลี เธอและสามีพบกันจากการแนะนำของคิม อิล-ซ็องช่วงปี พ.ศ. 2503 และแต่งงานกันในปี พ.ศ. 2509 ทั้งสองมีบุตรสาวด้วยกันเพียงคนเดียวคือคิม ฮเย-กย็อง () เกิดในปี พ.ศ. 2511 ซึ่งเป็นลูกคนแรกของคิม จ็อง-อิลและเป็นบุตรคนเดียวที่เกิดกับเธอ แต่ชีวิตรักที่ถูกคิม อิล-ซ็องเลือกให้นั้นก็ยุติลงในปี พ.ศ. 2512
ฮง อิล-ช็อนสำเร็จการศึกษาปริญญาตรีสาขาวรรณคดีรัสเซีย มหาวิทยาลัยคิมอิลซ็อง แม้เธอจะหย่าขาดกับอดีตผู้นำประเทศแล้ว แต่เธอก็ยังมีบทบาททั้งด้านการเมืองและการศึกษา อาทิ เป็นสมาชิกสภาประชาชนสูงสุดเกาหลีเหนือ (Supreme People's Assembly) ช่วงปี พ.ศ. 2520-2534 หลังลาออกจากสภา เธอก็ได้รับการแต่งตั้งเป็นอาจารย์ใหญ่มหาวิทยาลัยครุศาสตร์คิมฮย็องจิกตั้งแต่เดือนกันยายน พ.ศ. 2534 จนเกษียณอายุราชการในเดือนกรกฎาคม พ.ศ. 2555 ขณะอายุ 70 ปี
โรงเรียนหาดอมราอักษรลักษณ์วิทยา
โรงเรียนหาดอมราอักษรลักษณ์วิทยา(, อักษรย่อ: อ.อ.ว.) เป็นโรงเรียนรัฐบาล ในสังกัดสำนักงานเขตพื้นที่การศึกษามัธยมศึกษา เขต 6 (ฉะเชิงเทรา สมุทรปราการ) ตั้งอยู่ที่หมู่ที่4 บ้าน234 ตำบลท้ายบ้าน อำเภอเมืองสมุทรปราการ จังหวัดสมุทรปราการ เปิดสอนในระดับชั้นมัธยมศึกษาตอนต้นและตอนปลายแบบสหศึกษา
โรงเรียนหาดอมราอักษรลักษณ์วิทยาเป็นโรงเรียนมัธยมศึกษาแบบสหศึกษาสังกัด สำนักงานเขตพื้นที่การศึกษามัธยมศึกษา เขต 6 ในสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการก่อตั้งเมื่อวันที่ 12 กุมภาพันธ์ พ.ศ. 2522
โรงเรียนได้เปิดทำการสอนครั้งแรกในปีการศึกษา 2522 โดยใช้สถานที่โรงเรียนคลองแสนสุขจำนวน 3 ห้องเรียน มีนักเรียนจำนวน 119 คน ครู 5 คน โดยมีนายประมวญ บุญญพาพงศ์ รักษาการครูใหญ่ ต่อมาเมื่อวันที่ 20 พฤษภาคม พ.ศ. 2523 ได้ย้ายมาอยู่ในที่ปัจจุบัน โดยชื่อโรงเรียนได้นำมาจากชื่อผู้บริจาคที่ดินกับชื่อของท้องถิ่นรวมกัน
สนามบินเฮลิคอปเตอร์
สนามบินเฮลิคอปเตอร์ () หมายถึงพื้นที่บนบก น้ำ หรือโครงสร้างที่ใช้สำหรับการขึ้นและลงจอดของเฮลิคอปเตอร์ รวมถึงอาคารและสิ่งอำนวยความสะดวกของพื้นที่นั้น กล่าวคือเป็นท่าอากาศยานขนาดเล็กที่ใช้สำหรับเฮลิคอปเตอร์และอากาศยานอื่นที่ขึ้นลงในแนวดิ่ง
คำศัพท์อื่นที่ใช้กล่าวถึงสนามบินเฮลิคอปเตอร์ เช่น
ดเวนัตซัตสตูเลียฟ (ภาพยนตร์ พ.ศ. 2514)
ดเวนัตซัตสตูเลียฟ () เป็นภาพยนตร์แนวตลกของสหภาพโซเวียต กำกับโดย Leonid Gaidai โดยได้สร้างจาก "นวนิยายเรื่องเดียวกัน" ภาพยนตร์ออกฉายในวันที่ 21 มิถุนายน ค.ศ. 1971
ผีชีวะ 5 สงครามไวรัสล้างนรก
ผีชีวะ 5 สงครามไวรัสล้างนรก () เป็นภาพยนตร์แอคชั่นที่ออกฉายในปี ค.ศ. 2012 นำแสดงโดย มิลลา โยโววิช ภาพยนตร์เรื่องนี้เป็นภาพยนตร์ภาคที่ห้าในภาพยนตร์ชุด เรซิเดนท์อีวิล ต่อจากภาพยนตร์เรื่อง ผีชีวะ 4 สงครามแตกพันธุ์ไวรัส และภาพยนตร์เรื่องนี้มีภาคต่อ อันเป็นภาคอวสานคือ อวสานผีชีวะ ซึ่งภาพยนตร์เรื่องนี้กำกับโดย พอล ดับบลิว.เอส. แอนเดอร์สัน ผู้กำกับจากผีชีวะ ภาคแรกเช่นกัน
การต่อสู้ครั้งสุดท้ายของมนุษยชาติ เชื้อมรณะ ที-ไวรัส ของบริษัทอัมเบรล่า คอร์ปอเรชั่น ได้แพร่ระบาดไปทั่วโลก และเปลี่ยนให้คนธรรมดากลายเป็นกองทัพซอมบี้ มนุษยชาติกำลังจะสูญพันธุ์ ความหวังเดียวอยู่ที่...อลิซ เธอกระโจนสู่ภารกิจต่อสู้ไปยังเมืองต่างๆทั่วทุกทวีป ทุกสิ่งทุกอย่างล้วนอยู่ในศูนย์วิจัยระดับสุดยอดของอัมเบรล่า สหายเก่ากลายเป็นศัตรูใหม่ เมื่อเธอต้องต่อสู้เพื่อหนีนรกออกมาและค้นพบว่าทุกสิ่งที่เธอเคยเชื่อ อาจไม่เคยมีอยู่จริง